keiner
Material: papyrus
Place: Arsinoites
Categories: Eingabe
Clematius an Abinnaeus
Bitte um Urlaub für einen Soldaten
τῷ δεσπότῃ μου                  Ἀβιννέῳ 
Κλημάτιος. 
πάντας τοὺς φίλους ἀεὶ εὐχόμεθα ἐν μίζοσιν προκόπτοντας πράττειν, ἵνα καὶ 
ἡμῖς τῆς πράξεως ἐκείνων ἀπολαύειν δοκῶμεν. ἓν  οὖν καὶ τοῦτό μοί ἐστιν 
διὰ γραμμάτων παρακαλέσαι τὴν σὴν χρηστότητα, κύριε, ἀπαράβλητε, καὶ ἵνα μὴ νομίσῃς 
διά τι κέρδος τοῦτό με ποιεῖν, γνωρίζω τῇ εὐγενίᾳ σου τὸ πρᾶγμα. Ἰσίων τις πρόμωτος 
ἐκ τῶν ὑπὸ τὴν σὴν φροντίδα διαφέρι μοι, διαφέρι δὲ καὶ τῷ κυρίῳ μου καὶ ἀδελφῷ 
Παύλῳ τῷ κορνικουλαρίῳ τῆς παρεμβολῆς. πενθερὸς γὰρ τυγχάνι Τιμοθέου οὐετραν[οῦ] 
τοῦ ἐν Παρ..τοντι κεκτημένου, ὄντος ὁμογνησίου ἀδελφοῦ τοῦ προειρημένου 
Παύλου. ἐπεὶ οὖν οὐδεμία διαφορά ἐστιν μεταξὺ ἐμοῦ καὶ κακείνων διὰ τοῦτο 
παρακαλέσαι σε ἔσπευσα ὅπως συνχωρήσῃς τούτῳ τοῖς πράγμασιν ἡμῶν 
προσέχειν, δυναμένου σοῦ ὅπου τις ἀνά[γ]κη κατεπίγει τοῦτον μετακαλέσασθαι καὶ πάλιν 
εὐθέως ποιῆσαι ὡς προεῖπον, τοῖς πράγμασιν ἡμῶν προσέχειν. ἵνα δὲ γνῶμεν ὅτι τῇ 
ἀξιώσει ἡμῶν ἐπένευσας καταξίωσον δεξάμενός μου τὰ γράμματα, κύριέ μου, 
ἀντιγράψαι μοι περὶ τούτου.  ἐρρῶσθαί σε 
εὔχομαι πολλ[ο]ῖς 
χρόνοις, κύριε. 
 τῷ δεσπότῃ μο[υ]          Ἀβιννέῳ 
Κλημάτιος.